**FIȘA MĂSURII**

## **M04/6A Dezvoltarea mediului de afaceri local**

Tipul măsurii:

[ ]  INVESTIȚII

[ ]  SERVICII

[x]  SPRIJIN FORFETAR

**1. Descrierea generală a măsurii**

Ca urmare a analizei diagnostic si SWOT, s-au identificat nevoi privind stimularea mediului de afaceri local prin diversificarea activitatilor economice de la nivelul GAL-ului. Principalul scop al măsurii este acela de a promova crearea și dezvoltarea unor noi activități economice în teritoriul acoperit de GAL, atât pentru anumite categorii de afaceri, cât și pentru diversificarea activităţilor în general, dincolo de diversificarea activităţilor cu profil agricol.

**Obiectiv de dezvoltare rurală** „Obtinerea unei dezvoltari teritoriale echilibrate a economiilor si comunitatilor rurale, inclusiv crearea si mentinerea de locuri de munca” din Regulamentul 1305 din 2013, art. 4, lit. (c).

**Obiectivele specifice** ale măsurii:

* Creșterea interesului generațiilor de tineri de a se dezvolta din punct de vedere profesional în zonele rurale.
* Promovarea antreprenoriatului și a ocupării forței de muncă, reducerea fluctuației sezoniere a locurilor de muncă.
* Diversificarea mediului de afaceri local prin infiintare si/sau dezvoltare de noi afaceri.

Măsura contribuie la prioritatea 6 ”Promovarea incluziunii sociale, a reducerii saraciei si a dezvoltarii economice in zonele rurale” prevăzută la art. 5, Reg. (UE) nr. 1305/2013.

Masura corespunde obiectivelor Art. 19 Dezvoltarea exploatatiilor si a intreprinderilor din Reg. UE 1305/2013, alin. 1, litera a) ajutor la infiintarea intreprinderii ii).

Măsura contribuie la Domeniul de interventie 6A prevăzut la art. 5 din Reg. (UE) 1305/2013.

**Obiective transversale**

Măsura contribuie la obiectivele transversale ale Reg. (UE) nr. 1305/2013:

**Mediu și climă**

Masura “Dezvoltarea mediului de afaceri local” promovează investiţiile pentru afaceri noi sau dezvoltarea unor nonagricole iar pentru utilizarea de utilaje, echipamente si tehnologicii noi si la standarde europene mediul inconjurator va fi protejat iar intreaga activitate economica se va concentra pe utilizarea de tehnici menite sa protejeze mediul inconjurator.

**Inovare**

Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea teritoriului Grupului de Actiune Locala Lunca Joasa a Siretului.

Complementaritatea cu alte măsuri din SDL:

Sinergia cu alte măsuri din SDL:

**2. Valoarea adăugată a măsurii**

Pentru a răspunde nevoilor identificate, prin măsura 04 se va asigura stimularea mediului de afaceri local prin crearea si/sau dezvoltarea de noi afaceri. Impactul acestei masuri va fi unul consistent prin crearea de noi locuri de munca, sustinerea spiritului antreprenorial in randul locuitorilor GAL-ului. Totodata, acest tip de servicii are potentialul de a sporii capacitatea de incluziune socială prin integrarea in cadrul programelor a persoanelor care provin din toate categoriile sociale, indiferent de etnie, punandu-se accent pe persoanele provenite din grupuri defavorizate.

**3. Trimiteri la alte acte legislative**

**Legislaţie UE**

* **R (UE) nr. 1307/2013** de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a R (CE) nr. 637/2008 al Consiliului şi a R (CE) nr. 73/2009 al Consiliului;
* **Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii;
* **R (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;
* **REGULAMENTUL (UE) NR. 1305/2013** AL PARLAMENTULUI EUROPEAN ȘI AL CONSILIULUI din 17 decembrie 2013 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului;
* **REGULAMENTUL DELEGAT (UE) NR. 807/2014** din 11 martie 2014 de completare a Regulamentului (UE) nr. 1305/2013 al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de introducere a unor dispoziţii tranzitorii;
* **REGULAMENTUL (UE) NR. 1306/2013** AL PARLAMENTULUI EUROPEAN ȘI AL CONSILIULUI din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului;

**Reg. (UE) nr. 1407/2013** privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;

**Legislaţie Naţională**

* **Programul Național de Dezvoltare Rurală 2014 – 2020;**
* **Hotărârea Guvernului nr. 226/2015** privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu completările și modificările ulterioare;
* **Legea nr. 346/2004** privind stimularea înființării și dezvoltării întreprinderilor mici și mijlocii cu modificările şi completările ulterioare;
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
* **Ordonanța de urgență a Guvernului nr. 66/2011** privind revenirea, constatarea și sancționarea neregulilor la obținerea și utilizarea fondurilor europene;
* **Legea nr. 31/1990** privind societăţile comerciale – Republicare, cu modificările şi completările ulterioare;
* OMADR 107/2017 privind aprobarea schemei de ajutor de minimis „Sprijin pentru implmentarea actiunilor in cadrul SDL”.
* Alte prevederi legale cu impact asupra domeniilor vizate de prezenta masura.

**4.Beneficiari direcți**

- Societati comerciale cu activitate in domeniul nonagricol;

- Intreprinderi Individuale;

**Beneficiari indirecți**

- Mediul de afaceri local;

- Autoritatile locale;

- Someri.

 **5. Tipuri de acțiuni eligibile și neeligibile**

Solicitantul trebuie sa prezinte un Plan de afaceri care va include cel puțin următoarele:

• Prezentarea situației economice inițiale a beneficiarului care solicită sprijinul, daca este cazul;

• Prezentarea etapelor și obiectivelor propuse pentru dezvoltarea noilor activități ale beneficiarului;

• Prezentarea detaliată a acțiunilor și resurselor aferente (materiale, umane și financiare) necesare pentru dezvoltarea activităților beneficiarului, cum ar fi investițiile, formarea sau consilierea, care să contribuie la dezvoltarea activităților întreprinderii, inclusiv crearea sau dezvoltarea de noi abilități/competențe ale angajaților.

**Activitati eligibile**

* Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producție de combustibil din biomasă -ex.: fabricare de peleți) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* Activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.);
* Activități de recreere, sportive, de agrement si alimentație publică;
* Servicii (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul rural, etc.).

**Actiuni și cheltuieli eligibile:**

* Proiecte care asigură dezvoltarea mediului de afaceri privat din teritoriu;
* Proiecte care vizeaza inițierea de mici întreprinderi care să vină în întâmpinarea nevoilor din teritoriu;
* Achizitia de echipamente tehnologice, maşini, utilaje şi instalaţi/echipamente de lucru;
* Echipamente IT tehnică de calcul;
* Inchirierea de spaţii de lucru, spaţii de producţie şi spaţii pentru prestări servicii.
* Achiziţionarea de dotari de specialitate necesare;
* Achiziţionarea de instalaţii de încălzire sau climatizare aferente spaţiului de producţie sau servicii;
* Cheltuieli generale de proiect (consultanta, onorarii etc);
* Alte cheltuieli necesare si ale caror achizitie sunt fundamentate in planul de afaceri prezentat.
* **Actiuni si cheltuieli neeligibile:**

In cazul proiectelor care vizeaza activitati nonagricole nu este eligibila achizitionarea utilajelor agricole si achizitionarea de teren.

Nu sunt eligibile achizițiile de utilaje/echipamente second hand.

**6. Conditii de eligibilitate:**

- Beneficiarii sunt din categoria IMM cu domeniul de activitate nonagricol, care isi propun activitati neagricole pe care nu le-au mai efectuat pana la data aplicarii pentru sprijin.

Nu sunt eligibile activitatile complementare activitatilor desfasurate de solicitant inaintea depunerii proiectului.

- Au capital social integral privat;

- Nu au beneficiat de alocaţii financiare nerambursabile similare;

- Sunt înregistrate la Oficiul Registrului Comerţului, dupa caz, au sediul social/punct de lucru şi îşi desfăşoară activitatea pe teritoriul GAL-ului.

- Codul CAEN pentru care solicită finanţare este eligibil în cadrul apelului de proiecte (lista codurilor CAEN va fi definitivata in cadrul procesului de elaborare a Ghidului Solicitantului specific acestei masuri);

- Beneficiarul va prezenta un plan de afaceri in care va include:

1. obiective obligatorii: dovada desfasurarii activitatilor comerciale prin productia comercializata sau prin activitatile prestate, intr-un procent de minim 10% din valoarea primei transe de plata și crearea a cel puțin un loc de muncă

2. cel puțin un obiectiv specific.

- Nu au datorii la bugetul general consolidat şi la bugetele locale, atât pentru sediul social, cât şi pentru toate punctele de lucru, dupa caz;

- Nu sunt eligibili solicitanții care au mai implementat proiecte pentru activități nonagricole prin Strategia de Dezvoltare Locală a Grupului de Acține Locală Lunca Joasă a Siretului, in cadrul exercițiului financiar 2007 – 2013.

**7.Criterii de selectie**

• Proiecte depuse de tineri cu varsta de pana la 41 de ani;

• Proiecte care vizeaza crearea de locuri de munca;

• Solicitantul face dovada ca are sediul social sau punctul de lucru pe teritoriul GAL cu cel mult 12 luni inaintea depunerii cererii de finantare

• Proiecte care vizeaza angajarea a minimum 1 persoana provenita din grupuri vulnerabile/ defavorizate/ minoritati locale cu precadere rromi;

• Diversitatea activitatilor implicate in proiect, astfel:

1. Proiecte care vizeaza afaceri privind petrecerea timpului liber si activitati de recreere pe raza teritoriului GAL
2. Proiecte care se incadreaza in celelalte tipuri de activitati eligibile

• Proiecte care prevăd în planul de afaceri producție comercializată sau activități prestate într-un procent mai mare de 10% din valoarea primei tranșe de plată (dar nu mai mult de 100% din valoarea primei transe de plata).

**8. Sume (aplicabile) și rata sprijinului**

Valoarea eligibilă pentru un proiect pe va fi de 50.000 euro.

Intensitatea sprijinului financiar nerambursabil este de 100% din totalul cheltuielilor eligibile,dar nu mai mult de 50.000 euro;

Sprijinul pentru înfiinţarea de activităţi nonagricole în zone rurale se va acorda, în două tranşe astfel:

• 70% din cuantumul sprijinului la semnarea deciziei de finanțare;

• 30% din cuantumul sprijinului se va acorda cu condiția implementării corecte a planului de afaceri, fără a depăși trei ani de la semnarea deciziei de finanțare.

Perioada de implementare a Planului de Afaceri este de maximum 18 luni si include controlul implementării corecte precum și plata ultimei tranșe. În cazul neimplementării corecte a planului de afaceri, sumele plătite vor fi recuperate proporțional cu obiectivele nerealizate.

**9. Indicatori de monitorizare**

Nr minim proiecte finantate: 4

Nr Locuri de munca nou create: 8

Nr. de afaceri locale nou infiintate: 2

Nr. de beneficiari femei: 1

**Mentionam faptul ca acestea sunt regulile generale aferente prezentei masuri,urmand ca in perioada de elaborare a ghidului specific sa fie definitivate si detaliate toate informatiile necesare accesarii,implementarii si monitorizarii proiectelor eligibile prin aceasta masura.**